**TIRGUS IZPĒTES NOTEIKUMI**

*Nometņu organizēšana un vadība Kurzemes reģiona jauniešiem par uzņēmējdarbības tēmu*

Rīgā, 2022. gada 1.jūlijs

1. **PASŪTĪTĀJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Striķu iela 2, Saldus, Saldus novads, LV-3801 |
| Kontaktpersona | Baiba Kūma, tālr. 29190998,  e-pasts: baiba.kuma@kurzemesregions.lv |

1. **VISPĀRĪGA INFORMĀCIJA**
   1. Iepirkuma līgums tiek finansēts no projekta Nr. LV-LOCALDEV-0004 “Uzņēmējdarbības atbalsta pasākumi Kurzemes plānošanas reģionā/ Entrepreneurship support measures in the Kurzeme Planning Region” (turpmāk – Projekts).
   2. Iepirkuma mērķis ir veicināt un sniegt atbalstu jauniešu pilnveidošanās procesā uzņēmējdarbības uzsākšanai un attīstīt jaunu, inovatīvu biznesa ideju veidošanos reģionā, idejas līmenī, nodrošinot jauniešu tālāko attīstību un potenciālu iesaisti uzņēmējdarbībā.
   3. Iepirkuma rezultātā tiks noslēgti divi publiski pakalpojuma līgumi, par nometņu satura izstrādi, organizēšanu un īstenošanu.
   4. Iepirkums tiek dalīts divās daļās:
      1. **iepirkuma priekšmets I daļā** – piecu dienu *bērnu (no 13-18 gadu vecumam)* (turpmāk – nometnes dalībnieki) nometnes satura izstrāde, organizēšana un īstenošana Kurzemes plānošanas reģionā, lai veicinātu nometnes dalībnieku uzņēmējdarbības uzsākšanu un inovatīvu biznesa ideju veidošanos reģionā, ideju līmenī (detalizētu iepirkuma priekšmeta aprakstu skatīt 1.pielikumā – Tehniskā specifikācija);
      2. **iepirkuma priekšmets II daļā** – piecu dienu *jauniešu (no 19-30 gadu vecumam)* nometnes satura izstrāde, organizēšana un īstenošana Kurzemes plānošanas reģionā, lai veicinātu nometnes dalībnieku uzņēmējdarbības uzsākšanu un inovatīvu biznesa ideju veidošanos reģionā, ideju līmenī (detalizētu iepirkuma priekšmeta aprakstu skatīt 1.pielikumā – Tehniskā specifikācija).
   5. Pretendents var iesniegt piedāvājumu tikai par vienu daļu, vai abām daļām kopā.
   6. Iepirkuma CPV kodi:
      1. I daļai – 55243000-5 bērnu atpūtas nometņu pakalpojumi;
      2. II daļai - 79952000-2 pasākumu organizēšanas pakalpojumi.
   7. Abu nometņu iespējamās norises vietu/as piedāvā Pretendents.
   8. Nometņu norises ilgums ne mazāk kā piecas dienas, laika periodā no 2022.gada 18.jūlija līdz 31.augustam.
   9. Plānotais vienas nometnes dalībnieku skaits ne mazāk kā 20 (divdesmit) bērni/ jaunieši.
   10. Piedāvātā līgumcena ietver visus ar Publiskā pakalpojuma līguma saistību izpildi saistītos izdevumus, izņemot pievienotās vērtības nodokli.
2. **IEPIRKUMA LĪGUMA GALVENIE NOSACĪJUMI UN NOSLĒGŠANAS KĀRTĪBA**
   1. Katrā daļā tiks noslēgts viens publisks pakalpojuma līgums, pamatojoties uz iesniegto piedāvājumu, trīs darba dienu laikā no lēmuma pieņemšanas par saimnieciski visizdevīgāko piedāvājumu.
   2. Publisks pakalpojuma līgums tiks noslēgts pamatojoties uz Tehnisko specifikāciju, pretendenta iesniegto piedāvājumu un iepirkuma līguma noteikumiem, kas ir saskaņoti sarunās.
   3. Ja pretendents ir personu apvienība, tad pirms publiska pakalpojuma līguma noslēgšanas, ne vēlāk kā trīs darba dienu laikā, jāiesniedz personu apvienību veidojošo personu vienošanās par savstarpējo saistību sadalījumu un vienu pilnvaroto personu publiskā pakalpojuma līguma noslēgšanai.
   4. Pasūtītājs samaksu par pakalpojuma izpildi veiks šādā kārtībā:
      1. avansa maksājums 20 % (divdesmit procenti) apmērā no līguma kopējās summas tiek samaksāts piecu darba dienu laikā no publiska pakalpojuma līguma noslēgšanas dienas un izpildītāja rēķina saņemšanas dienas;
      2. starpposma maksājums 20% (divdesmit procenti) apmērā no līguma kopējās summas tiek samaksāts piecu darba dienu laikā pēc nometnes dalībnieku saraksta iesniegšanas un Izpildītāja rēķina saņemšanas dienas;
      3. atlikušie 60% (sešdesmit procenti) no līguma kopējās summas tiek samaksāti 10 (desmit) darba dienu laikā pēc pieņemšanas – nodošanas akta parakstīšanas par pakalpojuma izpildi pilnā apmērā un izpildītāja rēķina saņemšanas dienas;
      4. pieņemšanas – nodošanas akts, par līguma noteikumiem atbilstoši izpildītu Pasūtījumu pilnā apmērā, var tikt sagatavots, tikai pēc attiecīgās nometnes norises, izpildītāja iesniegta dalībnieku saraksta un nometnes novērtējuma anketu apkopojuma iesniegšanas Pasūtītājam.
   5. Publiska pakalpojuma līguma izpildes vieta – Kurzemes plānošanas reģiona teritorijā esoša, piedāvājumā norādīta vieta.
   6. Publiska pakalpojuma līguma izpildes laiks – ne vēlāk kā līdz 2022. gada 31. augustam.
   7. Par līgumsaistību neizpildi, tiks paredzēta finansiāla atbildība, nepārsniedzot normatīvajos aktos noteiktos ierobežojumus līgumsoda apmēram.
   8. Piedāvājumā norādīto apakšuzņēmēju un/vai personāla nomaiņa un jaunu apakšuzņēmēju un/vai personāla piesaistes kārtība tiks noteikta atbilstoši Publisko iepirkumu likuma 62. panta noteikumiem.
   9. Publisko pakalpojuma līgumu grozīt iespējams tikai līdzējiem rakstveidā vienojoties, bet nemainot līgumcenu un nepārsniedzot līguma saistību izpildes noteikto gala termiņu.
   10. Izpildītājam atkāpties no līguma izpildes iespējams tikai rakstveidā brīdinot pasūtītāju ne mazāk kā piecas darba dienas pirms noslēgtā publiskā pakalpojuma līguma izbeigšanas dienas un nomaksājot līgumsodu pilnā apmērā, par līgumsaistību neizpildi.
3. **PRASĪBAS PRETENDENTAM**
   1. Pretendents publiska pakalpojuma līguma izpildē piesaista šādus turpmāk uzskaitītos speciālistus:
      1. **I daļā** paredzētās bērnu nometnes organizācijā un īstenošanā, bērnu nometnes vadītāju, kurš normatīvajos aktos noteiktajā kārtībā ir ieguvis bērnu nometņu vadītāja apliecību un kurš atradīsies nometnes norises vietā katrā no tās dienām. Nometnes vadītājam ir pieredze tādu bērnu nometņu vadīšanā, kurās pēdējo trīs gadu (2019., 2020., 2021. un 2022. gadā līdz piedāvājumu iesniegšanas dienai) laikā kopā ir piedalījušies ne mazāk kā 20 (divdesmit) bērni;
      2. **II daļā** paredzētās nometnes organizācijā un īstenošanā, nometnes vadītāju, kurš atradīsies nometnes norises vietā katrā no tās dienām. Nometnes vadītājam ir pieredze tādu jauniešu nometņu vadīšanā, kurās pēdējo trīs gadu (2019., 2020., 2021. un 2022. gadā līdz piedāvājumu iesniegšanas dienai) laikā kopā ir piedalījušies ne mazāk kā 20 (divdesmit) jaunieši;
      3. nodarbību/aktivitāšu vadītājus, kas piesaistīti atbilstoši nometnes programmai, ar atbilstošu izglītību un/vai sertifikātu un/vai citiem dokumentāliem pierādījumiem, kas apliecina personas kompetenci vadīt konkrēto nodarbību/-bas vai aktivitāti/tes. Piesaistīto nodarbību/aktivitāšu vadītāju skaits pēc pretendenta ieskatiem un ņemot vērā nometnes saturisko programmu.
   2. Pretendentam, ar kuru tiks slēgts publisko pakalpojumu līgums par I daļā paredzētās bērnu nometnes organizāciju un īstenošanu, jāiesniedz izziņas no Soda reģistra, atbilstoši Bērnu tiesību aizsardzības likuma 72.pantam, par visu piedāvājumā norādīto piesaistīto personālu.
   3. Ja tas ir nepieciešams iepirkuma līguma kvalitatīvai izpildei, Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā. Pretendents, lai apliecinātu profesionālo pieredzi, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
4. **PIEDĀVĀJUMA IZVĒLES KRITĒRIJS**
   1. Piedāvājuma izvēles kritērijs ir **saimnieciski visizdevīgākais piedāvājums**, ko noteiks pēc šādiem kritērijiem:

|  |  |  |  |
| --- | --- | --- | --- |
| **Kritērija apzīmējums** | **Kritērijs** | **Maksimālais punktu skaits** | **Punktu piešķiršanas metodika** |
| **K1** | *Piedāvājuma līgumcena* | **20** | **Piedāvājums ar zemāko cenu iegūst maksimālo punktu skaitu (20 punktus), pārējo pretendentu punktu skaits matemātiski tiek aprēķināts pēc formulas:**  **K1 = C1.zem./ C1.pied. x N,**  **kur:**  **C1.zem. = viszemākā piedāvātā cena bez PVN, EUR;**  **C1.pied.= vērtējamā piedāvātā cena bez PVN, EUR;**  **N = kritērija maksimālā skaitliskā vērtība, punkti – 20 punkti.** |
| **K2** | *Nometnes vīzija un programma* | **Maksimālais punktu skaits 20** | **Punktu piešķiršanas metodika** |
| **K2.1** | *Nometnes vīzijas un programmas atbilstība nometnes mērķim un mērķa grupai* | **10** | Pretendenta iesniegtais nometnes vīzijas apraksts un programmas piedāvājums pilnībā atklāj pretendenta izpratni par nometnes vīziju, mērķi un mērķa grupu un ir atbilstošs nometnes mērķim un mērķa grupai.  Tiek skaidri un saprotami sniegta informācija par veicamo uzdevumu izpildi un sasniedzamiem rezultātiem.  Pretendents skaidri un saprotami atbild uz Pasūtītāja uzdotajiem jautājumiem, radot pārliecību par pilnīgu izpratni par nometnes plānoto norisi. |
| **5** | Pretendenta iesniegtais nometnes vīzijas apraksts un programmas piedāvājums daļēji vai pilnībā atklāj pretendenta izpratni par nometnes vīziju, mērķi un mērķa grupu un ir daļēji atbilstošs nometnes mērķim un mērķa grupai.  Ne visos aspektos tiek skaidri un saprotami sniegta informācija par veicamo uzdevumu izpildi un sasniedzamiem rezultātiem.  Pretendenta sniegtās atbildes daļēji atbild uz Pasūtītāja uzdotajiem jautājumiem, Pretendents demonstrē zināšanu/informācijas trūkumu par Nometnes plānoto norisi vai mērķa grupu. |
| **Pretendentam K2.1. kritērijā ir jāsaņem vismaz pieci punkti. Ja Pretendentam nav piešķirami vismaz pieci punkti, jo tā iesniegtā nometnes vīzija un/vai programma nav atbilstoša nometnes mērķim un/vai mērķa grupai vai ir pārāk vispārīga, lai konstatētu atbilstību, tā piedāvājums tiek noraidīts.** | | | |
| **K2.2.** | *Nometnes norisē izmantotās darba metodes* | **10** | Tiek skaidri un saprotami sniegta informācija par izvēlētām darba metodēm, ar kādām tiks nodrošinātas nometnes aktivitātes un nodarbības.  **Izvēlētās darba metodes veicina mācīšanos darot (piemēram, ievēroti principi: n**odarbību un aktivitāšu vadītāji palīdz bērniem/jauniešiem apgūt jaunas iemaņas un/vai ģenerēt biznesa idejas, taču nedara jauniešu vietā; palīdz pārvarēt grūtības, nevis izvairīties no tām); **orientējas uz sadarbību** (piemēram, mijiedarbojas viens ar otru izziņas procesā; veido saskarsmes prasmi aktīvā darbībā; u.c.), **veicina dalībnieku vēlmi aktīvi līdzdarboties** nodarbībās un aktivitātes utt. |
| **5** | **Izvēlētās darba metodes daļēji veicina mācīšanos darot (piemēram, tikai daļēji tiek ievēroti principi: n**odarbību un aktivitāšu vadītāji palīdz bērniem/jauniešiem apgūt jaunas iemaņas un/vai ģenerēt biznesa idejas, taču nedara bērnu/jauniešu vietā; palīdz pārvarēt grūtības, nevis izvairīties no tām); **ne vienmēr** **orientējas uz sadarbību** (piemēram, tikai atsevišķos gadījumos dalībnieki mijiedarbojas viens ar otru izziņas procesā; veido saskarsmes prasmi aktīvā darbībā; u.c.), **daļēji veicina dalībnieku vēlmi aktīvi līdzdarboties** nodarbībās un aktivitātes u.c. |
| **K3** | *Nometnes speciālistu pieredze* | **Maksimālais punktu skaits**  **40** | **Punktu piešķiršanas metodika**  *(Vērtēšanā izmantotie dokumenti un informācijas avoti: Personāla saraksts, tehniskais piedāvājums un tam pievienotie speciālistu pieredzes apraksti, atsauksmes vai cita pieredzi apliecinoša informācija (piemēram, pieņemšanas – nodošanas akti, publikācijas mājas lapā, sociālajos tīklos, ekrānšāviņi no mācību pirkumiem u.c. pierādoša informācija). Pieredzi apliecinošai informācijai jāsniedz konkrēts pierādījums par prasības izpildi)* |
| **K3.1.** | *Speciālistu pieredze bērnu/jauniešu nometņu organizēšanā* | **10** | Vismaz 40% no piedāvātās nometnes darbinieku komandas ir piedalījušies **vairāk kā vienas** bērnu/jauniešu nometnes organizēšanā un īstenošanā iepriekšējos trīs (2019., 2020., 2021. un 2022. gads līdz piedāvājumu iesniegšanas dienai) gados. |
| **5** | Vismaz 10% no piedāvātās nometnes darbinieku komandas ir piedalījušies vienas bērnu/jauniešu nometnes organizēšanā un īstenošanā iepriekšējos trīs (2019., 2020., 2021. un 2022. gads līdz piedāvājumu iesniegšanas dienai) gados. |
| **0** | Ja, Piedāvātās nometnes darbinieku komanda **neatbilst nevienam no iepriekš minētajiem aprakstiem, tad pretendentam tiek piešķirti 0 punktu.** |
| **K3.2.** | *Speciālistu pieredze komandas veidošanas un mērķu izvirzīšanas jomā bērniem/ jauniešiem* | **10** | Ja vismaz viens no piedāvātās nometnes darbinieku komandā iesaistītajiem speciālistiem iepriekšējo trīs gadu laikā (2019., 2020., 2021. un 2022. gads līdz piedāvājumu iesniegšanas dienai) ir vadījis vismaz trīs lekcijas vai trīs apmācības komandas veidošanas un mērķu izvirzīšanas jomā, kur katra pasākuma dalībnieku skaits ir ne mazāk kā 20 (divdesmit) bērni/jaunieši. |
| **5** | Ja vismaz viens no piedāvātās nometnes darbinieku komandā iesaistītajiem speciālistiem iepriekšējo trīs gadu laikā (2019., 2020., 2021. un 2022. gads līdz piedāvājumu iesniegšanas dienai) ir vadījis vismaz vienu lekciju vai vienu apmācību komandas veidošanas un mērķu izvirzīšanas jomā, kur minētā pasākuma dalībnieku skaits ir ne mazāk kā 20 (divdesmit) bērni/jaunieši. |
| **0** | Ja nevienam no piedāvātās nometnes darbinieku komandā iesaistītajiem speciālistiem iepriekšējo trīs gadu laikā (2019., 2020., 2021. un 2022. gads līdz piedāvājumu iesniegšanas dienai) nav iepriekšēja pieredze lekcijas vai apmācības komandas veidošanas un mērķu izvirzīšanas jomā, kur katra pasākuma dalībnieku skaits ir ne mazāk kā 20 (divdesmit) bērni/jaunieši. |
| **K3.3.** | *Speciālistu pieredze virtuālā uzņēmuma veidošanas uzdevumu vadīšanas jomā bērniem/jauniešiem* | **10** | Ja vismaz viens no piedāvātās nometnes darbinieku komandā iesaistītajiem speciālistiem iepriekšējo trīs gadu laikā (2019., 2020., 2021. un 2022. gads līdz piedāvājumu iesniegšanas dienai) ir vadījis vismaz trīs lekcijas vai trīs apmācības, kurās dalībnieki veidojuši virtuālo uzņēmumu un šī katra pasākuma dalībnieku skaits ir ne mazāk kā 20 (divdesmit) bērni/jaunieši. |
| **5** | Ja vismaz viens no piedāvātās nometnes darbinieku komandā iesaistītajiem speciālistiem iepriekšējo trīs gadu laikā (2019., 2020., 2021. un 2022. gads līdz piedāvājumu iesniegšanas dienai) ir vadījis vienu lekciju vai vienu apmācību, kurā dalībnieki veidojuši virtuālo uzņēmumu un šī pasākuma dalībnieku skaits ir ne mazāk kā 20 (divdesmit) bērni/jaunieši. |
| **0** | Ja nevienam no piedāvātās nometnes darbinieku komandā iesaistītajiem speciālistiem iepriekšējo trīs gadu laikā (2019., 2020., 2021. un 2022. gads līdz piedāvājumu iesniegšanas dienai) nav iepriekšējas pieredzes lekciju vai apmācību, kurā dalībnieki veidojuši virtuālo uzņēmumu un šī pasākuma dalībnieku skaits ir ne mazāk kā 20 (divdesmit) bērni/jaunieši. |
| **K3.4.** | *Speciālistu pieredze finanšu pratības vadīšanas jomā jauniešiem* | **10** | Ja vismaz viens no piedāvātās nometnes darbinieku komandā iesaistītajiem speciālistiem iepriekšējo trīs gadu laikā (2019., 2020., 2021. un 2022. gads līdz piedāvājumu iesniegšanas dienai) ir vadījis vismaz trīs lekcijas vai trīs apmācības par finanšu pratību un šī katra pasākuma dalībnieku skaits ir ne mazāk kā 20 (divdesmit) bērni/jaunieši. |
| **5** | Ja vismaz viens no piedāvātās nometnes darbinieku komandā iesaistītajiem speciālistiem iepriekšējo trīs gadu laikā (2019., 2020., 2021. un 2022. gads līdz piedāvājumu iesniegšanas dienai) ir vadījis vienu lekciju vai vienu apmācību par finanšu pratību un šī pasākuma dalībnieku skaits ir ne mazāk kā 20 (divdesmit) bērni/jaunieši. |
| **0** | Ja nevienam no piedāvātās nometnes darbinieku komandā iesaistītajiem speciālistiem iepriekšējo trīs gadu laikā (2019., 2020., 2021. un 2022. gads līdz piedāvājumu iesniegšanas dienai) nav iepriekšējas pieredzes lekciju vai apmācību par finanšu pratību un šī pasākuma dalībnieku skaits ir ne mazāk kā 20 (divdesmit) bērni/jaunieši. |

* 1. **Par saimnieciski visizdevīgāko piedāvājumu tiks atzīts piedāvājums, kurš, saskaitot piedāvājumu vērtējumus visos kritērijos, iegūs visaugstāko vērtējumu (punktu skaitu). Katra piedāvājuma iegūto punktu skaitu aprēķina pēc formulas:**

*Piedāvājuma punkti = K1 kritērijā iegūtie punkti + K2 kritērijā iegūtie punkti + K3 kritērijā iegūtie punkti*

* 1. Ja Pasūtītājs konstatēs, ka uz visizdevīgāko piedāvājumu pretendē vismaz divi piedāvājumi, kuri ir ar vienādu vērtējumu, tas dos priekšroku tam saimnieciski visizdevīgākajam piedāvājumam, kurš būs ieguvis augstāko novērtējumu kritērijā K2.

1. **PIEDĀVĀJUMA IESNIEGŠANAS NOTEIKUMI**
   1. Piedāvājums iesniedzams līdz **2022. gada 15. jūlijam, pulksten 15.00,** nosūtot aizpildītu pieteikuma formu (2.pielikums) un piedāvājumu uz e-pastu: [baiba.kuma@kurzemesregions.lv](mailto:baiba.kuma@kurzemesregions.lv).
   2. Pretendents piedāvājumā iekļauj šādus skenētus vai citādi elektroniski atveidotus vai elektroniskus dokumentus:
      1. **Visu apvienības dalībnieku parakstīts saistību raksts** (protokols, vienošanās, līgums vai cits dokuments) vai **tā kopija**, kurā norādīts personu apvienības dalībnieku darbu (t.sk. procentos no finanšu piedāvājumā norādītās līgumcenas) un atbildības sadalījums, nosaukts galvenais dalībnieks, kurš pilnvarots parakstīt piedāvājumu un citus dokumentus, saņemt un izdot rīkojumus apvienības dalībnieku vārdā, un ar kuru notiks visi norēķini;
      2. **Pretendenta piesaistīto speciālistu pieredzes apraksts. Pieredzes aprakstā jānorāda to nometņu, kuras speciālists ir organizējis un/vai vadījis un/vai vadījis lekcijas nometnēs un/vai vai bijis iepriekš organizētu nometņu izpildītājs, īss nometnes/mērķa grupas raksturojums (tostarp iekļaujot informāciju par ar komandas veidošanu, mērķu izvirzīšanu, virtuālo uzņēmumu veidošanu un finanšu pratību saistītām tēmu aktivitātēm nometnēs), kā** arī **pasūtītāja atsauksme, kurā apliecināta uzrādītā pieredze**. Ja pasūtītāja atsauksmi nevar iegūt termiņā, kas dots piedāvājuma iesniegšanai, Pretendents var iesniegt citus pierādījums, kas apliecina norādītās pieredzes esamību;
      3. **Piedāvāto speciālistu saraksts**, kurā norāda speciālista vārdu, uzvārdu, lomu publiska pakalpojuma līguma izpildē, kā arī personu (Pretendentu, personu apvienības dalībnieku vai apakšuzņēmēju), kuru attiecīgais speciālists pārstāv. Pretendents norāda, kuri no norādītajiem speciālistiem ir kopīgi piedalījušies nometņu, kurās dalībnieki apguva ar komandu veidošanu, mērķu izvirzīšanu, virtuālo uzņēmumu veidošanu un finanšu pratību un citu ar uzņēmējdarbību saistītu tēmu, organizēšanā un/vai vadīšanā un/vai lekciju vadīšanā iepriekšējos trīs gados (2019., 2020., 2021. un 2022. gadā līdz piedāvājumu iesniegšanas dienai);
      4. **Piedāvāto speciālistu kvalifikācijas un pieredzes apraksti, kas apliecina atbilstoši noteikumu 4.2.3. un 5.1. punktos noteikto prasību izpildi. Kvalifikāciju apliecinoši dokumenti** un **pieredzi apliecinoši** (piemēram, darba devēja atsauksme, pasūtītāja atsauksme vai cits dokuments) **dokumenti**, kā arī **speciālistu piekrišanas piedalīties publiska pakalpojuma līguma izpildē**, ja ar Pretendentu šāds līgums tiks noslēgts;
      5. **Apliecinājums vai vienošanās par nepieciešamo resursu nodošanu Pretendenta rīcībā**, ja Pretendents balstītās uz citu personu tehniskajām un profesionālajām iespējām. Minētajā dokumentā norāda, kādi resursi tiks nodoti Pretendenta rīcība un ko attiecīgā persona darīs iepirkuma līguma izpildē;
      6. **Nometnes programma** (3.pielikums), kurā apraksta nometnes norises vietu/as, nometnes vīziju, nometnes mērķi, izvēlētās nometnes norises darba metodes, sasniedzamos rezultātus un plānoto programmu pa dienām;
      7. **Finanšu piedāvājums** (4.pielikums), kurā cenas jānorāda ar precizitāti divas zīmes aiz komata. Piedāvājuma cenā jāiekļauj visas ar publiska pakalpojuma līguma priekšmetu saistītās izmaksas, tajā skaitā visi nodokļi, kā arī visi iespējamie riski, kas saistīti ar tirgus cenu svārstībām iepirkuma līguma izpildes laikā, izņemot pievienotās vērtības nodokli.
2. **PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**
   1. **Piedāvājuma izvērtēšanas pamatnoteikumi**
      1. Pēc piedāvājumu iesniegšanas termiņa beigām notiks piedāvājumu izskatīšana un izvērtēšana.
      2. Pasūtītājam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus piegādātājus iesniegt piedāvājumus.
      3. No iesniegtajiem piedāvājumiem tiks izvēlēts saimnieciski visizdevīgākais piedāvājums.
      4. Pasūtītājam ir tiesības veikt sarunas ar saimnieciski visizdevīgākā piedāvājuma iesniedzēju par publiska pakalpojuma līguma noteikumiem un tā piedāvājumu. Pasūtītājs lūdz pretendentu, ar kuru notikušas sarunas, apstiprināt savu gala piedāvājumu, ja uzskata, ka ir iegūts tā vajadzībām atbilstošs piedāvājums. Sarunu gaitā pretendents var precizēt un papildināt piedāvājumu. Sarunu gaitā veiktās izmaiņas piedāvājumā nesamazina pretendentam piešķirto vērtējumu atbilstoši saimnieciski visizdevīgākā piedāvājuma noteikšanas kritērijiem. Ja Pasūtītājs un Pretendents nevar vienoties par publiska pakalpojuma līguma noteikumiem vai Pasūtītājs sarunās nepanāk tā vajadzībām atbilstošu piedāvājumu, Pasūtītājs ir tiesīgs uz sarunām aicināt nākamo saimnieciski visizdevīgākā piedāvājuma iesniedzēju.
      5. Pasūtītājs lūdz pretendentu, kurš potenciāli būtu atzīstams par tirgus izpētes uzvarētāju, iesniegt izziņas no Soda reģistra, atbilstoši Bērnu tiesību aizsardzības likuma 72.pantam, par visiem piedāvājumā norādītajiem I daļā paredzētās bērnu nometnes organizēšanā un īstenošanā piesaistītajiem speciālistiem.
      6. Pasūtītājs lēmumu par uzvarētāju tirgus izpētē pieņem pēc tam, kad tas ar izraudzīto pretendentu ir pabeidzis sarunas par piedāvājumu un publisko pakalpojuma līgumu, un pretendents ir iesniedzis izziņas no Sodu reģistra un tā speciālisti ir atzīti par atbilstošiem Bērnu tiesību aizsardzības likuma 72.pantam.
      7. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Pasūtītājam ir tiesības izvēlēties nākamo saimnieciski visizdevīgāko piedāvājumu un veikt sarunas.
   2. **Lēmuma pieņemšana un paziņošana**

Triju darbdienu laikā pēc lēmuma pieņemšanas Pasūtītājs informē visus pretendentus par tirgus izpētes rezultātiem.

**1.pielikums**

Tirgus izpētes noteikumiem

*Nometņu organizēšana un vadība*

*Kurzemes reģiona jauniešiem par uzņēmējdarbības tēmu*

**TEHNISKĀ SPECIFIKĀCIJA**

1. Izpildītājam ir šādi uzdevumi nometnes organizēšanā un īstenošanā:
   1. izstrādāt bērnu/jauniešu nometnes programmu katrai nometnes norises dienai, atbilstoši nometnes tēmai;
   2. organizēt un īstenot piecu dienu diennakts bērnu/jauniešu nometni, Kurzemes plānošanas reģiona bērniem/jauniešu, kuru mērķis ir veicināt uzņēmējdarbības uzsākšanu un inovatīvu biznesa ideju veidošanos reģionā, ideju līmenī;
   3. nometnes saturā jāparedz teorētiskas un praktiskas nodarbības (kā radošas, tā intelektuālas), darbs grupā, kā arī klātienes uzņēmumu apmeklējumi;
   4. izpildītājam ir jānodrošina viss nodarbību un pasākumu vadīšanai nepieciešamais inventārs un aprīkojums.
   5. nodrošināt nometnes saturam atbilstošu telpu un teritorijas pieteikšanu/rezervēšanu;
   6. organizēt un īstenot nometnes norisi atbilstoši Ministru kabineta 2009.gada 1.septembra noteikumos Nr.981 “Bērnu nometņu organizēšanas un darbības kārtība” noteiktajām prasībām;
   7. nodrošināt dalībnieku un darbinieku drošību, saskaņā ar LR spēkā esošiem normatīvajiem aktiem;
   8. ievērot Vispārīgo datu aizsardzības regulu un Bērnu tiesību aizsardzības likumā noteiktās prasības personas datu apstrādē;
   9. ievērot valstī noteiktos veselības piesardzības pasākumus (lietot sejas aizsargmaskas, iespēju robežās ievērot noteikto distanci un higiēnas/dezinfekcijas prasības u.c.) un valstī noteiktās epidemioloģiskās prasības, ja tādas ir spēkā uz nometnes organizēšanas laiku.
   10. iesniegt Pasūtītājam ne vēlāk kā vienu nedēļu pirms nometnes pirmās dienas (attiecas tikai uz I daļas iepirkumu) :
2. dokumenta kopiju, kas apliecina, ka nometnes organizētājs ir informējis pašvaldību, kuras teritorijā tā notiks;
3. Valsts ugunsdzēsības un glābšanas dienesta atzinuma kopiju par nometnes vietas atbilstību ugunsdrošības prasībām;
4. Veselības inspekcijas atzinuma kopiju par nometnes gatavību uzsākt darbību;
   1. organizēt un īstenot plānotās aktivitātes atbilstoši iesniegtajai programmai un veicināt dalībnieku savstarpējo integrāciju;
   2. nodrošināt nometnes telpu un teritorijas apskati kopā ar Pasūtītāja pārstāvjiem pirms nometnes norises, ja pasūtītājs ir izteicis šādu vēlmi;
   3. iesaistīties un sniegt atbalstu pasūtītājam nometnes dalībnieku piesaistē;
   4. izplatīt informāciju par nometni dalībnieku piesaistei atbilstoši nepieciešamībai, informāciju iepriekš saskaņojot ar pasūtītāju. Informācijas sagatavošanā un izplatīšanā jāievēro Projekta publicitātes prasības;
   5. nodrošināt rakstisku līgumu slēgšanu ar katru dalībnieku un/vai dalībnieka likumisko pārstāvi par dalībnieka piedalīšanos nometnē. Līguma projekts ir jāsaskaņo ar pasūtītāju;
   6. nodrošināt nometnes norises vietā informatīva Projekta plakāta izvietošanu un Projekta publicitātes prasību ievērošanu;
   7. nodrošināt dalībnieku anketēšanu nometnes pēdējā dienā, izmantojot dalībnieku aptaujas anketas formu, kas ir saskaņota ar Pasūtītāju;
   8. iesniegt nometnes organizēšanas un īstenošanas apliecinošu dokumentu oriģinālus (parakstītas nometnes dalībnieku reģistrācijas lapas, aizpildītas aptaujas anketas, nometnes izvērtējuma aprakstu brīvā formā, kur iekļauta informācija par nometnes norises gaitu, nometnes efektivitāti, secinājumi un priekšlikumi) un fotogrāfijas par nometnes norisi (elektroniskā datu nesējā vai interneta vietnes saiti, kur fotogrāfijas augšupielādētas failu glabāšanai), ievērojot konfidencialitāti un personu datu aizsardzības noteikumus.
5. **Pilnīgu publiska pakalpojuma līguma saistību izpildi jāpabeidz ne vēlāk kā līdz 31.08.2022.**

**2. pielikums**

Tirgus izpētes noteikumiem

*Nometņu organizēšana un vadība*

*Kurzemes reģiona jauniešiem par uzņēmējdarbības tēmu*

**PIETEIKUMS**

*Nometņu organizēšana un vadība Kurzemes reģiona jauniešiem par uzņēmējdarbības tēmu*

Pretendents: [[1]](#footnote-1)

|  |  |
| --- | --- |
| Nosaukums/Vārds, uzvārds[[2]](#footnote-2): |  |
| Reģistrācijas numurs/ personas kods[[3]](#footnote-3): |  |
| Juridiskā adrese/ deklarētā dzīvesvietas adrese[[4]](#footnote-4): |  |
| Telefona numurs: |  |
| E-pasts[[5]](#footnote-5): |  |

|  |  |
| --- | --- |
| Kontaktpersona : |  |
| Telefona numurs: |  |

Pretendents apliecina, ka nav tādu apstākļu, kuri liegtu iesniegt piedāvājumu un pildīt Tehniskajā specifikācijā norādītās prasības.

Iesniedzot pieteikumu, pretendents piekrīt, ka Pasūtītājs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru.

Pretendents apliecina, ka tam ir nepieciešamie speciālisti un resursi, lai kvalitatīvi veiktu nometnes organizēšanu un vadīšanu.

**Pretendenta pārstāvis:**

|  |  |
| --- | --- |
| Vārds, Uzvārds, personiskais paraksts |  |
| Ieņemamais amats |  |
| Vieta, datums |  |

**3.pielikums**

Tirgus izpētes noteikumiem

*Nometņu organizēšana un vadība*

*Kurzemes reģiona jauniešiem par uzņēmējdarbības tēmu*

**I daļā paredzētās bērnu nometnes programma**

Iespējamā bērnu nometnes norises vieta/as \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nometnes vīzija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nometnes mērķis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izvēlētās darba metodes \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sasniedzamie rezultāti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Norises laiks** | **Bērnu nometnes dienas aktivitāšu apraksts (plānotais), norādot norises laiku, ilgumu, nodarbības/pasākuma nosaukumu un iesaistīto personālu** |
| 1.diena |  |
| 2.diena |  |
| 3.diena |  |

**II daļā jauniešu nometnes programma**

Iespējamā jauniešu nometnes norises vieta/as \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nometnes vīzija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nometnes mērķis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izvēlētās darba metodes \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sasniedzamie rezultāti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Norises laiks** | **Jauniešu nometnes dienas aktivitāšu apraksts (plānotais), norādot norises laiku, ilgumu, nodarbības/pasākuma nosaukumu un iesaistīto personālu** |
| 1.diena |  |
| 2.diena |  |
| 3.diena |  |

|  |  |
| --- | --- |
| Vārds, Uzvārds, personiskais paraksts |  |
| Ieņemamais amats |  |
| Vieta, datums |  |

**4.pielikums**

Tirgus izpētes noteikumiem

*Nometņu organizēšana un vadība*

*Kurzemes reģiona jauniešiem par uzņēmējdarbības tēmu*

**Finanšu piedāvājums**

|  |  |  |  |
| --- | --- | --- | --- |
| **Pakalpojums apraksts** | **Piedāvātā pakalpojuma izpildes cena bez pievienotās vērtības nodokļa**  **EUR** | **Pievienotās vērtības nodoklis**  **EUR** | **Piedāvātā pakalpojuma izpildes kopējā cena**  **EUR** |
| I daļa  vienas bērnu nometnes \_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(nosaukums)*  organizēšana un vadīšana |  |  |  |
|  |  |  |  |
| II daļa  Vienas jauniešu nometnes  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (nosaukums)  organizēšana un īstenošana |  |  |  |

|  |  |
| --- | --- |
| Vārds, Uzvārds, personiskais paraksts |  |
| Ieņemamais amats |  |
| Vieta, datums |  |

1. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-1)
2. Ja pretendents ir fiziska persona vai pašnodarbināta persona [↑](#footnote-ref-2)
3. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-3)
4. Ja pretendents ir fiziska persona vai pašnodarbināta persona [↑](#footnote-ref-4)
5. E-pasts saziņai ar Pasūtītāju. [↑](#footnote-ref-5)